wannaphong/clean_thaiwikipedia huggingface dataset:
# เคลย์มอร์
เคลย์มอร์  เป็นดาบชนิดหนึ่งของสก็อตแลนด์ เป็นดาบที่ต้องจับสองมือมีด้ามจับแบบไขว้กัน ผู้ใช้ดาบประเภทนี้ดั้งเดิมเป็นชาวสก๊อตแลนด์แถบภูเขาสูง ดาบชนิดที่ใกล้เคียงกันคือดาบใบกว้างแบบด้ามจับหุ้มด้วยหนังสาน (basket hilted broadsword) ใช้กันในศตวรรษที่ 16 โดยผู้ริเริ่มใช้เป็นกองทัพทหารชาวอังกฤษ

 ดาบเคลย์มอร์ (แบบสก๊อต) 
ดาบสองมือเคลย์เมอร์เริ่มใช้ในช่วงปลายยุคกลางของยุโรป มันถูกนำมาใช้เพื่อการสงคราม และการต่อสู้ระหว่างชายแดนกับอังกฤษประมาณ ค.ศ. 1500-1700
# พอล รัด
พอล สตีเฟน รัด (เกิด 6 เมษายน ค.ศ. 1969)  เป็นนักแสดงและนักเขียนชายชาวอเมริกัน เขาเป็นที่รู้จักในบทบาทตลก และเป็นที่รู้จักมากที่สุดจากบทบาทในภาพยนตร์เรื่อง The 40-Year-Old Virgin, Anchorman: The Legend of Ron Burgundy, Knocked Up, Role Models, Clueless, และ หาเพื่อนวุ่น...ลุ้นวิวาห์ (I Love You, Man) เช่นเดียวกับบทบาท ไมก์ แฮนนิแกน ในซีรีส์ Friends ที่เขาแสดงเป็นเวลา 2 ปี และเขาได้รับบทเป็น ทอมมี่ ในหนังเรื่อง Halloween 6: The Curse Of Michael Myers อีกด้วย และเขาก็ยังได้รับบทจากทาง Marvel มา 3 เรื่อง ได้แก่ Ant-Man , Captain America Civil War และ Ant-Man And The Wasp ในปี 2019 และพอล รัด ได้กลับมาอีกครั้งกับบทบาท Ant-Man ใน Avengers End Games  

ในเดือนกรกฎาคมปี ค.ศ. 2015 เขาถูกจารึกในฮอลลีวูดวอล์กออฟเฟม
# มาตรการรัดเข็มขัด
ในทางเศรษฐศาสตร์ มาตรการรัดเข็มขัด  เป็นชุดนโบบายเศรษฐศาสตร์การเมืองที่มีเป้าหมายในการลดการขาดดุลงบประมาณของรัฐบาลผ่านการลดค่าใช้จ่าย เพิ่มภาษี หรือทั้งสองอย่างรวมกัน โดยมีมาตรการรัดเข็มขัดสามรูปแบบหลัก: ขึ้นภาษีเพื่อใช้จ่ายงบประมาณ, ขึ้นภาษีกับลดการใช้จ่าย และลดภาษีกับลดการใช้จ่าย รัฐบาลลดรายจ่ายและ/หรือเพิ่มค่าธรรมเนียมการใช้เพื่อชำระเงินคืนแก่เจ้าหนี้ มาตรการรัดเข็มขัดมักจะมีความจำเป็นเมื่อรัฐบาลใช้จ่ายโดยมีรายจ่ายเกินกว่ารายรับ

 สาเหตุของมาตรการ 
มาตรการรัดเข็มขัดมักมีความจำเป็นหลังจากระดับหุ้นกู้ของรัฐบาลถูกลดระดับลง ทำให้รัฐบาลเสียค่าใช้จ่ายแพงขึ้นในการกู้ยืมเงิน หุ้นกู้ของรัฐบาลมักจะถูกลดระดับลงเมื่อหนี้สินของประเทศเพิ่มขึ้นเมื่อเทียบกับผลิตภัณฑ์มวลรวมภายในประเทศ (GDP) หนี้สินของรัฐบาลเพิ่มขึ้นจากการใช้จ่ายเกินกว่ารายรับจากภาษีอากร การใช้จ่ายเกินปริมาณดังกล่าวเกิดขึ้นเมื่ออัตราภาษีถูกควบคุมให้อยู่ในระดับต่ำ ในขณะที่การใช้จ่ายภาครัฐเพิ่มสูงขึ้น นอกจากนี้ยังอาจเกิดขึ้นในกรณีที่กิจกรรมทางเศรษฐกิจเฉื่อยชาหรือลดลง อย่างเช่นในช่วงที่เศรษฐกิจถดถอย ซึ่งเป็นการลดรายรับจากภาษีอากรของรัฐบาล 

ธนาคาร หรือองค์กรระหว่างรัฐบาล อย่างเช่น กองทุนการเงินระหว่างประเทศ (IMF) มักต้องการให้รัฐบาลที่กู้ยืมเกินต้องออก "มาตรการรัดเข็มขัด" ซึ่งมักเกิดขึ้นเมื่อรัฐบาลกู้ยืมเงินที่เป็นการก่อหนี้ใหม่เพื่อชดใช้หนี้เก่า แต่รัฐบาลไม่สามารถชำระหนี้คืนได้แม้ว่าถึงกำหนดแล้วก็ตาม รัฐบาลอาจต้องขอให้มีการหยุดเงินบำรุงหรือลดการใช้จ่ายสาธารณะ

 ตัวอย่างผลกระทบ 
รายจ่ายในโครงการพัฒนา สวัสดิการ และการใช้จ่ายภาคสังคมอื่น ๆ ที่เป็นโครงการทั่วไปจะถูกตัดทอน ภาษี ค่าธรรมเนียมท่าเรือ สนามบิน และค่าโดยสารรถไฟและรถโดยสารประจำทางเป็นแหล่งรายได้ทั่วไปเพื่อเพิ่มค่าธรรมเนียมการใช้

ในหลายกรณี มาตรการรัดเข็มขัดยังส่งผลต่อระดับคุณภาพชีวิตที่ลดลงชั่วคราว จนกระทั่งสถานภาพทางเศรษฐกิจและรัฐบาลมีรายรับรายจ่ายที่สมดุลกัน
# หาเพื่อนวุ่น...ลุ้นวิวาห์
หาเพื่อนวุ่น...ลุ้นวิวาห์  เป็นภาพยนตร์แนวตลกในปี 2009 เดิมจะใช้ชื่อว่า Let's be Friends เขียนโดยแลร์รี เลวิน ก่อนที่จะได้จอห์น แฮมเบิร์กมาเขียนใหม่ และกำกับภาพยนตร์ด้วย ภาพยนตร์นำแสดงโดยพอล รัด, เจสัน ซีเจล และราชิดา โจนส์ มีเนื้อเรื่องเกี่ยวกับชายชื่อปีเตอร์ที่ไม่มีค่อยมีเพื่อนชายและเริ่มจะถูกชะตากับเพื่อนใหม่คือซิดนีย์

ภาพยนตร์ออกฉายในโรงภาพยนตร์ในอเมริกาเหนือเมื่อวันที่ 20 มีนาคม ค.ศ. 2009 ได้รับเสียงวิจารณ์ที่ดีVilkomerson, Sara (2009-03-10). A Romantic Comedy About Two Straight Men: John Hamburg's I Love You, Man Might Be the First Dude Flick With a Heart (HTML).The New York Observer. The New York Observer, LLC. Retrieved on 2009-03-11 ถึงแม้จะได้รับเสียงวิจารณ์ที่ดีแต่ภาพยนตร์ก็ขึ้นอันดับ 2 บนตารางบ็อกซ์ออฟฟิสในสัปดาห์เปิดตัว แพ้ให้ภาพยนตร์เรื่อง Knowing ภาพยนตร์ออกในรูปแบบโฮมวิดีโอเมื่อวันที่ 11 สิงหาคม ค.ศ. 2009
# เทศบาลตำบลสำโรงเหนือ
เทศบาลตำบลสำโรงเหนือ เป็นเทศบาลตำบลแห่งหนึ่งที่ตั้งอยู่ในเขตอำเภอเมืองสมุทรปราการ จังหวัดสมุทรปราการ ครอบคลุมพื้นที่บางส่วนของตำบลสำโรงเหนือ ตำบลบางเมืองใหม่ และตำบลเทพารักษ์

 ประวัติ 
วันที่ 28 มกราคม พ.ศ. 2506 สุขาภิบาลสำโรงเหนือ ได้รับการจัดตั้งขึ้นตามประกาศกระทรวงมหาดไทยซึ่งประกาศในราชกิจจานุเบกษา เล่มที่ 80 ตอนที่ 15 ลงวันที่ 12 กุมภาพันธ์ พ.ศ. 2506
วันที่ 7 กันยายน พ.ศ. 2538 สุขาภิบาลสำโรงเหนือได้รับการจัดตั้งเป็น เทศบาลตำบลสำโรงเหนือ ตามพระราชกฤษฎีกาซึ่งประกาศในราชกิจจานุเบกษา เล่มที่ 112 ตอนที่ 32 ก ลงวันที่ 8 สิงหาคม พ.ศ. 2538

 อาณาเขต 
เขตเทศบาลตำบลสำโรงเหนือมีอาณาเขตติดต่อกับเขตองค์กรปกครองส่วนท้องถิ่นข้างเคียงดังต่อไปนี้
 ทิศเหนือ ติดต่อกับกรุงเทพมหานคร มีแนวคันนาระหว่างกรุงเทพมหานครและจังหวัดสมุทรปราการ และซอยสุขุมวิท 107 แบริ่ง เป็นเส้นแบ่งเขต 
 ทิศตะวันออก ติดต่อกับเขตเทศบาลตำบลด่านสำโรงและเขตเทศบาลตำบลบางเมือง (อำเภอเมืองสมุทรปราการ) มีแนวแบ่งเขตการปกครองระหว่างเทศบาลตำบลสำโรงเหนือและเทศบาลตำบลด่านสำโรง คลองสำโรง และแนวแบ่งเขตการปกครองระหว่างเทศบาลตำบลสำโรงเหนือกับเทศบาลตำบลบางเมือง เป็นเส้นแบ่งเขต
 ทิศใต้ ติดต่อกับเขตเทศบาลตำบลบางเมือง และเขตเทศบาลนครสมุทรปราการ (อำเภอเมืองสมุทรปราการ) มีแนวแบ่งเขตการปกครองระหว่างเทศบาลตำบลสำโรงเหนือกับเทศบาลสำบลบางเมือง และแบ่งเขตการปกครองระหว่างเทศบาลตำบลสำโรงเหนือกับเทศบาลนครสมุทรปราการ เป็นเส้นแบ่งเขต
 ทิศตะวันตก ติดต่อกับเขตองค์การบริหารส่วนตำบลบางด้วน(อำเภอเมืองสมุทรปราการ)และเขตเทศบาลเมืองปู่เจ้าสมิงพราย (อำเภอพระประแดง) มีถนนทางรถไฟสายเก่าปากน้ำเป็นเส้นแบ่งเขต

 สิ่งศักดิ์สิทธิ์ 
 เจ้าพ่อทัพ สำโรง
ชาวจีนที่อาศัยอยู่ในตำบลสำโรงเหนือ อำเภอเมืองสมุทรปราการ เชื่อว่าเจ้าพ่อทัพช่วยให้พวกเขาสร้างฐานะร่ำรวยจากการทำมาหากิน พวกเขาจึงได้สร้างศาลเจ้าพ่อทัพไว้เป็นที่สักการบูชา ตั้งอยู่สุดถนนมหาวงษ์ หลังห้างสรรพสินค้าอิมพีเรียลเวิลด์ สำโรง ติดแม่น้ำเจ้าพระยา ทุกปีจะมีการจัดงานแห่เจ้าพ่อทัพที่ข้างห้างสรรพสินค้าในวันอาทิตย์ราวปลายเดือนมกราคมถึงต้นเดือนกุมภาพันธ์ ในขบวนแห่ประกอบด้วยวงดุริยางค์ของโรงเรียนมัธยมด่านสำโรงเป็นขบวนนำ ตามด้วยขบวนอื่น ๆ ขบวนแห่จะเคลื่อนผ่านถนนสุขุมวิทและวกกลับไปทางถนนปู่เจ้าสมิงพรายเพื่อกลับไปยังศาลเจ้าพ่อ ขบวนเหล่านี้เมื่อผ่านร้านค้า เจ้าของร้านจะออกมาต้อนรับและให้เงินบริจาคร่วมทำบุญ มีการจัดงานเฉลิมฉลองกัน 3 วัน 3 คืน ในงานมีการแสดงงิ้ว ภาพยนตร์ และอื่น ๆ ผู้ที่มาร่วมงานเชื่อว่าการได้ร่วมงานนี้พวกเขาจะประสบความสำเร็จและมีฐานะร่ำรวยตลอดทั้งปี

 พิพิธภัณฑ์ช้างเอราวัณ
 งานประติมากรรมลอยตัวช้างทองแดงที่ใช้เทคนิคการเคาะขึ้นรูปด้วยมือ ที่มีความสูงจากหัวช้างลงมาสู่ฐาน วัดได้ 43.6 เมตร หรือประมาณความสูงของตึก 14 ชั้น พิพิธภัณฑ์ช้างเอราวัณสร้างขึ้นจากความคิดและจินตนาการของคุณเล็กและคุณประไพ วิริยะพันธุ์ นักธุรกิจเจ้าของบริษัทวิริยะประกันภัย ด้วยต้องการจะรักษาของโบราณที่ท่านสะสม รวมถึงรูปเคารพศักดิ์สิทธิ์ไว้ให้เป็นมรดกของแผ่นดินไทย จึงได้สร้างตัวอาคารพิพิธภัณฑ์ช้างเอราวัณขึ้นเพื่อใช้เป็นสถานที่จัดเก็บโบราณวัตถุที่มีค่าเหล่านี้ไว้เพื่อความปลอดภัยและเพื่อความเหมาะสม

 โรงเรียน 
 โรงเรียนวัดด่านสำโรง 
 โรงเรียนมัธยมด่านสำโรง
 โรงเรียนวัดไตรสามัคคี 

 คลอง 
 คลองสำโรง
 คลองสายธนู

 การคมนาคม 
 ถนนสุขุมวิท
 ถนนทางรถไฟสายเก่า
 ถนนเทพารักษ์
 ถนนปู่เจ้าสมิงพราย
 ทางพิเศษกาญจนาภิเษก
 ถนนแบริ่ง (สุขุมวิท 107) เชื่อมถนนศรีนครินทร์
 ถนนวัดด่านสำโรง (สุขุมวิท 113) เชื่อมถนนศรีนครินทร์
 รถไฟฟ้าบีทีเอส สายสุขุมวิท
 รถไฟฟ้ามหานคร สายนัคราพิพัฒน์
# ยูกิโอะ คัตสึมาตะ
ยูกิโอะ คัตสึมาตะ  นักมวยสากลชาวญี่ปุ่น เกิดเมื่อ 7 สิงหาคม พ.ศ. 2477 ที่ คูมาโมโตะ จังหวัดคูมาโมโตะ ประเทศญี่ปุ่น เสียชีวิตเมื่อวันที่ 28 กรกฎาคม พ.ศ. 2562 

สถิติการชก 76 ครั้ง ชนะ 54 (น็อค 24) เสมอ 4 แพ้ 18

 เกียรติประวัติ 

 แชมป์ OPBF รุ่นจูเนียร์ไลท์เวท
 ชิง 30 พฤศจิกายน 2504 ชนะคะแนนคีรีศักดิ์ บาร์โบส ที่ ญี่ปุ่น
 เสียแชมป์ 27 พฤษภาคม 2505 แพ้คะแนน ออสการ์ เรเยส ที่ ญี่ปุ่น
 แชมป์ OPBF รุ่นจูเนียร์ไลท์เวท
 ชิง 3 กันยายน 2505 ชนะน็อค ออสการ์ เรเยส ยก 6 ที่ ญี่ปุ่น 
 ป้องกันแชมป์ครั้งที่ 1, 24 เมษายน 2506 เสมอ อิศรศักดิ์ พันท้ายนรสิงห์ ที่ ญี่ปุ่น
 ป้องกันแชมป์ครั้งที่ 2, 27 พฤศจิกายน 2506 ชนะน็อค บวนเวนตูรา อบูเลนเซีย ที่ ญี่ปุ่น
 เสียแชมป์ 17 พฤษภาคม 2507 แพ้น็อค ลาร์รี่ ฟลาเวียโน ยก 6 ที่ ญี่ปุ่น
# เฆซุส ซาตาริน
เฆซุส ซาตาริน  (Jesus Zatarin) นักมวยสากลชาวเม็กซิโก เกิดเมื่อ 15 มีนาคม พ.ศ. 2517 สถิติการชก 34 ครั้ง ชนะ 23 (น็อค 15) เสมอ 4 แพ้ 7

 เกียรติประวัติ 

 แชมป์เม็กซิโกรุ่นไลท์เวท (2546 – 2547)
 แชมป์ WBC FECARBOX รุ่นซูเปอร์เฟเธอร์เวท
 ชิง 12 พฤศจิกายน 2542 ชนะน็อค ออสการ์ กาลินโด ยก 8 ที่ เม็กซิโก
 สละแชมป์
 เคยชิงแชมป์ต่อไปนี้แต่ไม่สำเร็จ
 ชิงแชมป์ WBC FECARBOX รุ่นไลท์เวทเมื่อ 25 กันยายน 2541 แพ้น็อค เออร์เนสโต เบนิเตซ ยก 4 ที่ เม็กซิโก
 ชิงแชมป์เงารุ่นซูเปอร์เฟเธอร์เวท WBC เมื่อ 15 ธันวาคม 2543 แพ้น็อค ฟิลิป เอ็นดู ยก 10 ที่ แคนาดา
 ชิงแชมป์ PABA รุ่นซูเปอร์เฟเธอร์เวทเมื่อ 9 พฤศจิกายน 2544 แพ้ทีเคโอ ยอดสนั่น 3เคแบตเตอรี่ ยก 9 ที่ นนทบุรี
# วิไล อมาตยกุล
ท่านผู้หญิงวิไล อมาตยกุล  คุณพยาบาลผู้ใหญ่ประจำพระองค์ในสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี

ประวัติ
ท่านผู้หญิงวิไล อมาตยกุล เกิดเมื่อวันที่ 11 ธันวาคม พ.ศ. 2461 เป็นธิดาของร้อยเอก หลวงวิฑูรสถลกิจ กับนางเรียง วิฑูรสถลกิจ เมื่อสำเร็จการศึกษาประกาศนียบัตรพยาบาล จากคณะแพทยศาสตรศิริราชพยาบาล ได้ปฏิบัติงานสนองเบื้องพระยุคลบาทพระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง

ในปี พ.ศ. 2495 ขณะที่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงพระครรภ์พระบาทสมเด็จพระวชิรเกล้าเจ้าอยู่หัว และทรงพระกรุณาโปรดเกล้าโปรดกระหม่อมให้เป็นพระอภิบาลทูลกระหม่อมหญิงอุบลรัตนราชกัญญา สิริวัฒนาพรรณวดี พระบาทสมเด็จพระวชิรเกล้าเจ้าอยู่หัว สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ครั้นยังทรงเป็นสมเด็จพระเจ้าลูกยาเธอและสมเด็จพระเจ้าลูกเธอ จากนั้น ได้เป็นคุณพยาบาลผู้ใหญ่ประจำพระองค์สมเด็จพระเทพรัตนราชสุดาฯ สยามบรมราชกุมารี

วิไล อมาตยกุล ได้รับพระราชทานเครื่องราชอิสริยาภรณ์จุลจอมเกล้า ชั้นทุติยจุลจอมเกล้าวิเศษ (ท.จ.ว.) จึงใช้คำนำหน้าว่า ท่านผู้หญิง แม้จะมิได้สมรส นอกจากนั้น ท่านผู้หญิงวิไล อมาตยกุล ยังได้มอบเงินสนับสนุนแก่โรงเรียนและมีการจัดตั้ง  โรงเรียนท่านผู้หญิงวิไล อมาตยกุล อำเภออุ้มผาง จังหวัดตาก อีกด้วย

ถึงแก่อนิจกรรม
ท่านผู้หญิงวิไล อมาตยกุล ถึงแก่อนิจกรรมด้วยโรคปอดติดเชื้อ เมื่อวันที่ 6 เมษายน พ.ศ. 2553 สิริอายุได้ 92 ปี  พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงพระกรุณาโปรดเกล้าฯ รับศพไว้ในพระบรมราชานุเคราะห์ พระบาทสมเด็จพระวชิรเกล้าเจ้าอยู่หัว เสด็จพระราชดำเนินแทนพระองค์ไปในการพระราชทานน้ำหลวงอาบศพ  ทรงวางพวงมาลาหลวง พวงมาลาของสมเด็จพระนางเจ้าฯ พระบรมราชินีนาถ ของส่วนพระองค์ และของพระบรมวงศานุวงศ์ทุกพระองค์หน้าโกศศพ  ในการนี้ทรงพระกรุณาโปรดเกล้าฯ พระราชทานโกศแปดเหลี่ยมและฉัตรเบญจา  5 ชั้นประกอบศพ และมีพระพิธีธรรมสวดพระอภิธรรมศพ ณ ศาลากวีนิรมิต วัดเทพศิรินทราวาส 

และในวันที่ 29 มีนาคม พ.ศ. 2555 เวลา 14.50 น.  สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปยังเมรุหลวงหน้าพลับพลาอิศริยาภรณ์ วัดเทพศิรินทราวาส ทรงร่วมเชิญโกศศพท่านผู้หญิงวิไล อมาตยกุล คุณพยาบาลผู้ใหญ่ประจำพระองค์แห่เวียนรอบเมรุก่อนเชิญขึ้นตั้งบนจิตกาธาน ก่อนจะมีพิธีพระราชทานเพลิงศพในตอนเย็น

และในเวลา 17.30 น. สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินพร้อมด้วย พระบาทสมเด็จพระวชิรเกล้าเจ้าอยู่หัว สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี สมเด็จพระเจ้าน้องนางเธอ เจ้าฟ้าจุฬาภรณ์วลัยลักษณ์ อัครราชกุมารี กรมพระศรีสวางควัฒน์ วรขัตติยราชนารี และ พระเจ้าวรวงศ์เธอ พระองค์เจ้าศรีรัศมิ์ พระวรชายาฯ ไปในการพระราชทานเพลิงศพ ท่านผู้หญิงวิไล อมาตยกุล ท.จ.ว., ภ.ป.ร. 4  ณ เมรุหลวงหน้าพลับพลาอิศริยาภรณ์ วัดเทพศิรินทราวาส อีกด้วย

เครื่องราชอิสริยาภรณ์
# ตำบลจิกเทิง
ตำบลจิกเทิง เป็นตำบลหนึ่งของอำเภอตาลสุม จังหวัดอุบลราชธานี ราษฎรได้อพยพมาจากอำเภอพิบูลมังสาหาร แล้วมาตั้งรกรากอยู่ที่บ้านจิกเทิง หมู่ที่ 1 สภาพตำบลเป็นพื้นที่ราบลุ่ม มีน้ำท่วมเกือบทุกปี เป็นพื้นที่กว้างขวาง พื้นที่นี้เขาเรียกกันว่าทุ่งมาหิว มีเนื้อที่ประมาณ 3,000 ไร่เศษ ตำบลจิกเทิงมีมาประมาณ 200 ปีมาแล้ว

 อาณาเขตตำบล 
 ทิศเหนือ ติดต่อกับ ตำบลนาคาย และ ตำบลคำหว้า อำเภอตาลสุม
 ทิศตะวันออก ติดต่อกับ ตำบลคำหว้า และ ตำบลตาลสุม อำเภอตาลสุม
 ทิศใต้ ติดต่อกับ ตำบลตาลสุม อำเภอตาลสุม และ ตำบลดอนมดแดง อำเภอดอนมดแดง
 ทิศตะวันตก ติดต่อ กับตำบลดอนมดแดง และ ตำบลเหล่าแดง อำเภอดอนมดแดง

 การแบ่งเขตการปกครอง 
ปัจจุบันมีการแบ่งการปกครองออกเป็น 9 หมู่บ้าน คือ 
 บ้านจิกเทิง หมู่ที่ 1
 บ้านจิกลุ่ม  หมู่ที่ 2
 บ้านเชียงแก้ว หมู่ที่ 3
 บ้านเชียงแก้ว หมู่ที่ 4
 บ้านดอนโด่ หมู่ที่ 5
 บ้านดอนยุง หมู่ที่ 6
 บ้านค้อ หมู่ที่ 7
 บ้านดอนแป้นลม หมู่ที่ 8
 บ้านสร้างคำ หมู่ที่ 9

 ประชากร 
จำนวนประชากรในเขตตำบล 5,231 คน และจำนวนหลังคาเรือน 1,225 หลังคาเรือน

 อาชีพ 
อาชีพหลักของประชากรคือการทำนา ส่วนอาชีพเสริมคือการทำหัตถกรรมในครัวเรือน เช่น ทอเสื่อ ทำแจ่วบอง ทำข้าวหลาม ทำบั้งไฟ

 การคมนาคม 
การเดินทางเข้าสู่ตำบลโดยรถยนต์และรถจักรยานยนต์ ระยะทาง 12 กิโลเมตร เป็นถนนลาดยาง
# โจ โจนาส
หลังยุบวงโจนาสบราเทอส์ในปี ค.ศ. 2013 โจได้ตั้งวงใหม่ชื่อ ดีเอ็นซีอี มีซิงเกิลเปิดตัว "เค้กบายดิโอเชียน" ซึ่งขึ้นถึงอันดับที่ 9 บนชาร์ตบิลบอร์ดฮอต 100

 ผลงาน 
+ภาพยนตร์ ปี เรื่อง  บทบาท หมายเหตุ 2008  Hannah Montana & Miley Cyrus: Best of Both Worlds Concert  Himself  Concert film 2009  Jonas Brothers: The 3D Concert Experience  Himself  Concert film Night at the Museum: Battle of the Smithsonian  Cherub  Voice 2016  Zoolander 2  Himself  The Highway Is for Gamblers Taylor Post-producing

+โทรทัศน์ ปี  เรื่อง บทบาท หมายเหตุ 2007  Hannah Montana  Himself  Episode: "Me and Mr. Jonas and Mr. Jonas and Mr. Jonas" 2008  Camp Rock  Shane Gray  Television film 2008–10  Jonas Brothers: Living the Dream  Himself  Lead role 2008  Jonas Brothers: Live in London  Television documentary Jonas Brothers: Band in a Bus  Television documentary Jonas Brothers: Live & Mobile  Television documentary 2009  Atrévete a soñar  Episode: "Promesa de amor" 2009–10  JONAS L.A.  Joe Lucas  Lead role 2010 Camp Rock 2: The Final Jam  Shane Gray  Television film 2010–12  Hot in Cleveland  Will 2 episodes 2010  American Idol  Guest judge2 episodes Sonny With A Chance  Himself   Episode: "A So Random Holiday Special" 2012–13  Married to Jonas  Recurring role 2012 The Next: Fame Is at Your Doorstep Judge / Mentor Season 1 2015 I Can Do That Contestant Season 1 2016 Grease Live Johnny Casino Television special Comedy Bang! Bang! Himself Episode: "Joe Jonas Wears a Maroon and Gold Letterman Jacket With White Sneakers"

รางวัลและชื่อเข้าชิง
 ปี รางวัล ประเภท ผู้เข้าชิง ผล 2008 Los Premios MTV Latinoamérica Fashionista Award - Male Himself rowspan=2  2009 Kids Choice Awards Favorite TV Actor 2010 J-14's Teen Icon Awards Icon Tweeter rowspan=2  2011 Kids Choice Awards Favorite TV Actor
# กระโดดจั้มพ์ทะลุข้ามเวลา
กระโดดจั้มพ์ทะลุข้ามเวลาThe Girl Who Leapt Through Time กระโดดจั้มพ์ทะลุข้ามเวลา   เป็นภาพยนตร์แอนิเมชันแนวนวนิยายวิทยาศาสตร์ของญี่ปุ่นในปี 2006 มีเรื่องราวเกี่ยวกับหญิงสาววัยมัธยมที่มีพลังสามารถเดินทางข้ามเวลาได้ เพื่อเริ่มแก้ไขปัญหาต่าง ๆ ภาพยนตร์ผลิตขึ้นโดยสตูดิโอแมดเฮาส์ และกำกับโดยมาโมรุ โฮโซดะ โดยได้รับแรงบันดาลใจจากบทประพันธ์ในปี 1976 เรื่อง Toki o Kakeru Shōjo ของยาซุทากะ ซึซุย ภาพยนตร์ได้รับเสียงวิจารณ์ที่ดีมาก ได้รับหลายรางวัล รวมถึงรางวัลออสการ์ของญี่ปุ่นในสาขาแอนิเมชันแห่งปี

 เนื้อเรื่องย่อ 
มาโคโตะ เป็นหญิงสาววัยรุ่นที่ใช้ชีวิตอยู่อย่างสงบสุข จนกระทั่งเมื่อเธอได้รับอุบัติเหตุส่งผลให้เธอได้รับความสามารถพิเศษในการกระโดดย้อนเวลาเพื่อแก้ไขอดีตที่ผ่านมาของเธอได้ไม่ว่าจะเป็นเรื่องเล็กหรือเรื่องใหญ่ก็ตาม โดยเธอรู้สึกสนุกสนานกับสิ่งที่ตัวเองได้กระทำ แต่การกระทำแต่ละสิ่งไม่ว่าถูกหรือผิดนั้น ได้ส่งผลลัพธ์ที่เธอไม่คาดคิดทั้งต่อตนเองและผู้อื่นอยู่เสมอ
# วิธีเลขสี่มุม
วิธีเลขสี่มุม (แปลเต็มว่า วิธีพิจารณาอักษรจีนด้วยตัวเลขจากสี่มุม) คือวิธีป้อนอักขระชนิดหนึ่งใช้สำหรับเข้ารหัสอักษรจีนไปเป็นการพิมพ์ด้วยพิมพ์ดีดหรือคอมพิวเตอร์ โดยใช้ตัวเลขสี่ตัวแทนอักษรแต่ละตัว วิธีเลขสี่มุมรู้จักกันในชื่อ ระบบเลขสี่มุม มีการเรียงลำดับด้วยวิธีนี้เพื่อเป็นดัชนีในอักษรานุกรมบางชนิดและงานสารบรรณด้วย

วิธีนี้ถูกคิดค้นขึ้นในปี ค.ศ. 1920 โดยหวัง อวิ๋นอู่  หัวหน้าบรรณาธิการของสำนักพิมพ์ชางอู้ยิ่นชูกว่าน  เดิมใช้ในการรับส่งโทรเลขของจีน ในยุโรปรหัสมอร์สเพียงพอสำหรับเข้ารหัสทั้งหมดของอักษรละติน ในทางกลับกันอักษรจีนต้องการวิธีการในการแปลงอักขระจำนวนมากให้เป็นสัญญาณโทรเลข ก่อนการพัฒนาวิธีเลขสี่มุม โทรเลขของจีนได้รับการเข้ารหัสด้วยรหัสตัวเลขสี่หลักที่ต้องเข้ารหัสและถอดรหัสโดยใช้คู่มือ วิธีเลขสี่มุมเป็นความพยายามครั้งแรกในการพัฒนารหัสที่เป็นระบบ chapter 2.1, section 1 & 2. pp. 19–20.

 กลอน 
 แบบดั้งเดิม 
150px|right
ตัวเต็ม ตัวย่อ พินอิน ความหมาย一橫二垂三點捺，
點下帶橫變零頭，
叉四插五方塊六，
七角八八小是九。一横二垂三点捺，
点下带横变零头，
叉四插五方块六，
七角八八小是九。Yī héng, èr chuí, sān diǎn, nà;
Diǎn xià dài héng, biàn líng tou;
Cha si, cha wu, fang kuai liu;
Qi jiao, ba ba, xiao shi jiu.หนึ่งนอน สองตั้ง สามแต้ม วาดลง
แต้มถือขีดนอนใต้ แปลงหัว[เป็น]ศูนย์
ไขว้สี่ แทรกห้า กล่องเหลี่ยมหก
เจ็ดมุม แปดแปด[八] เล็ก[小]คือเก้า

 แบบใหม่ 
150px|right
ตัวเต็ม ตัวย่อ พินอิน ความหมาย横一垂二三點捺，
叉四插五方框六，
七角八八九是小，
點下有横變零頭。横一垂二三点捺，
叉四插五方框六，
七角八八九是小，
点下有横变零头。Heng yi, chui er, san dian, na;
Cha si, cha wu, fang kuang liu;
Qi jiao, ba ba, jiu shi xiao;
Dian xia you heng, bian ling tou.นอนหนึ่ง ตั้งสอง สามแต้ม วาดลง
ไขว้สี่ แทรกห้า กรอบเหลี่ยมหก
เจ็ดมุม แปดแปด[八] เก้าคือเล็ก[小]
แต้มมีขีดนอนใต้ แปลงหัว[เป็น]ศูนย์

 ความหมาย 
200px|thumb|right|พจนานุกรมที่ใช้หาเลขสี่มุม
หมายเลขชื่อลักษณะตัวอย่าง0頭 (头) [tóu]亠 (จุดเหนือขีด) 产1橫 (横) [héng]一乚（ขีดแนวนอน, ขีดตรง-นอน-ตวัดขึ้น）一, 凡 (ขีดขวา)2垂 (垂) [chuí]丨丿亅（ขีดตรง, ขีดตวัดซ้าย, ขีดตรงงอขึ้นซ้าย）天 (ขีดบน), 人 (ฝั่งซ้าย), 丁 (ขีดกลาง)3點 (点) [diǎn]丶＼（จุด、ตวัดขวา）点 (จุดด้านล่าง), 人 (ฝั่งขวา)4叉 (叉) [chā]十乂（ขีดตัดกัน）十, 文 (ขีดไขว้ด้านล่าง)5插 (插) [chā]扌（ขีดตรงตัดกับขีดนอนสองขีด）丰6方 (方) [fāng]口（สี่เหลี่ยม）口7角 (角) [jiǎo]﹁「」ㄴ（มุม）勻 (มุมขวาบน), 阴 (มุมซ้ายบน), 当 (มุมขวาล่าง), 亡 (มุมซ้ายล่าง)8八 (八) [bā]八丷人（คล้าย 八）八, 兰 (สองจุดบน), 人9小 (小) [xiǎo]小忄⺌（คล้าย 小）小, 快, 兴 (สามจุดบน)

 ข้อยกเว้น 
ข้อยกเว้นในการหาเลขสี่มุม
 หากว่าขีดนั้นได้ใช้ไปแล้ว เช่น 文 (0040) ขีดบน 亠 (0) ได้ใช้ไปแล้วแทนด้วย 0 และ ขีดไขว้ 乂 (4) ใช้ 0 แทนในตัวสุดท้าย (40)
 ตัวที่อยู่ใน 口 ให้ใช้ 60 แทนเลขสองตัวหน้า และสองตัวหลังใช้มุมของตัวข้างใน เช่น 国 ใช้ 60 แทนด้านหน้า และใช้ 10 แทนตัว 玉 ด้านใน จะได้เป็น 6010
# สยามแก๊ส แอนด์ ปิโตรเคมีคัลส์
บริษัท สยามแก๊ส แอนด์ ปิโตรเคมีคัลส์ จำกัด(มหาชน) (ชื่อย่อ:SGP)สรุปข้อสนเทศบริษัทจดทะเบียนตลาดหลักทรัพย์แห่งประเทศไทย ก่อตั้งเมื่อวันที่ 17 มกราคม  พ.ศ. 2544 โดยมีหน้าที่หลักคือผลิตและขนส่ง ก๊าซหุงต้มธุรกิจหลักคือ ปิโตรเคมี

 ประวัติ 
บริษัท สยามแก๊ส แอนด์ ปิโตรเคมีคัลส์ จำกัด (มหาชน) เดิมชื่อบริษัท วีเอสพีพี ดีเวลลอปเมนท์ จำกัด จดทะเบียนก่อตั้งบริษัทขึ้นเมื่อวันที่ 17 มกราคม 2544 มีวัตถุประสงค์เพื่อดำเนินธุรกิจค้าก๊าซปิโตรเลียมเหลว (“ก๊าซ LPG”) ภายใต้เครื่องหมายการค้า “สยามแก๊ส” ซึ่งบริษัทได้รับอนุญาตให้เป็นตัวแทนค้าต่างของบริษัท อุตสาหกรรมแก๊สสยาม จำกัด และบริษัทเริ่มประกอบธุรกิจจากธุรกิจสถานีบริการก๊าซ LPG ก่อนที่จะขยายการประกอบธุรกิจไปสู่การประกอบธุรกิจโรงบรรจุก๊าซ LPG

วันที่ 27 ธันวาคม 2547 บริษัทได้ปรับโครงสร้างทางธุรกิจของบริษัท โดยการขยายขอบเขตการประกอบธุรกิจไปสู่การค้าก๊าซ LPG และผลิตภัณฑ์ปิโตรเลียมประเภทอื่น รวมทั้งธุรกิจอื่นที่เกี่ยวข้อง เช่น การขนส่งผลิตภัณฑ์ปิโตรเลียมทั้งทางรถยนต์และทางเรือ ด้วยการเข้าลงทุนในบริษัท ยูนิคแก๊ส แอนด์ ปิโตรเคมิคัลส์ จำกัด (มหาชน) (“UGP”) ซึ่งประกอบธุรกิจค้าก๊าซ LPG แอมโมเนีย และผลิตภัณฑ์ปิโตรเคมีอื่น 

ในปี 2548 บริษัทได้เปลี่ยนชื่อเป็นบริษัท สยามแก๊ส แอนด์ ปิโตรเคมีคัลส์ จำกัด (มหาชน) และได้รับอนุญาตให้เป็นผู้ค้าน้ำมันตามาตรา 7   ทำให้บริษัทเป็นผู้ค้าน้ำมันตามมาตรา 7 ที่ประกอบธุรกิจค้าก๊าซปิโตรเลียมเหลว แอมโมเนียและผลิตภัณฑ์ปิโตรเคมีอื่น ภายใต้เครื่องหมายการค้า “สยามแก๊ส” และ “ยูนิคแก๊ส” และประกอบธุรกิจขนส่งก๊าซ LPG และผลิตภัณฑ์ปิโตรเลียมอื่น

ในปี 2551 บริษัทเข้าจดทะเบียนในตลาดหลักทรัพย์แห่งประเทศไทย และเริ่มทำการซื้อขายหลักทรัพย์ของบริษัทภายใต้ชื่อ “SGP” เมื่อวันที่ 3 มิถุนายน 2551ลักษณะการประกอบธุรกิจแบบรายงาน56-1 สยามแก๊ส แอนด์ ปิโตรเคมีคัลส์ จำกัด (มหาชน) ประจำปี :2555

 บริษัทในเครือ 
บริษัท ยูนิคแก๊สแอนด์ปิโตรเคมิคัลส์ จำกัด (มหาชน) ผู้ค้าก๊าซตามมาตรา 7
บริษัท ยูนิค มารีน จำกัด บริการขนส่งทางเรือ 
บริษัท ยูนิคแก๊ส เทรดดิ้ง จำกัด บริการขนส่งทางเรือ  
บริษัท ยูนิคแก๊ส อินเตอร์เนชั่นแนล จำกัด บริการขนส่งทางเรือ  
บริษัท ยูนิคแก๊ส แคร์ริเออร์ จำกัด บริการขนส่งทางเรือ 
บริษัท เคมิคัลส์แก๊ส ขนส่ง จำกัด บริการขนส่งทางรถ  
บริษัท ลัคกี้มารีน จำกัด บริการขนส่งทางเรือ  
บริษัท ลัคกี้แคร์ริเออร์ จำกัด บริการขนส่งทางรถ
บริษัท สยาม ควอลิตี้ สตีล จำกัด  บริการผลิตถังก๊าซ
บริษัท สยาม เอทานอล เอ็กซ์ปอร์ท จำกัด ธุรกิจผลิตเอทานอล

 ผู้ถือหุ้นรายใหญ่ 
 ข้อมูล ณ วันที่ 9 มกราคม 2556 http://www.settrade.com/C04_05_stock_majorshareholder_p1.jsp?txtSymbol=BANPU&selectPage=5

 ลำดับที่  รายชื่อผู้ถือหุ้น  จำนวนหุ้นสามัญ  สัดส่วนการถือหุ้น 1  นาย วรวิทย์ วีรบวรพงศ์ 531,680,599 55.97% 2  นาย ศุภชัย วีรบวรพงศ์ 50,871,000 5.35% 3  นาง พัชรา วีรบวรพงศ์  50,000,0005.26% 4 บริษัท สยามแก๊ส แอนด์ ปิโตรเคมีคัลส์ จำกัด (มหาชน)  31,068,500 3.27% 5 นาย โกมล จึงรุ่งเรืองกิจ25,000,000 2.63%
# ประเทศไทยในเอ็กซ์โป 2010
บูธประเทศไทยในเอ็กซ์โป 2010 ตั้งอยู่ในพื้นที่ B ของงานเอ็กซ์โป 2010 พื้นที่รวม 3,117 ตารางเมตร  ซึ่งมีแนวคิดที่ว่า "วิธีที่ยั่งยืนของชีวิต" ซึ่งจะมีศาลาไทยเป็นหลัก

การออกแบบศาลาไทย โดยผ่านประตูวัดและตกแต่งด้วยดอกบัวเน้นประเทศไทยเป็นเมืองพุทธ บูธประเทศไทยมีพิพิธภัณฑ์จัดแสดงอยู่ 3 อย่าง” ที่แตกต่างกัน ในบูธนี้ จะมีหน้าจอ 360 องศาผ่านผ้าม่านและเทคโนโลยีขั้นสูงเช่นโรงภาพยนตร์สี่มิติ
# ศูนย์งานแสดงนิทรรศการในเอ็กซ์โป 2010
ศูนย์งานแสดงนิทรรศการในเอ็กซ์โป 2010 จะประกอบด้วยสถานที่หลักครอบคลุมสถานที่ถาวรสำหรับ เวิลด์ เอ็กซ์โป คือ Expo Park ตั้งอยู่ในเขตริเวอร์ไซด์ B สีเขียว สร้างเมื่อ 7 มิถุนายน ค.ศ. 2007 และในวันที่ 25 ธันวาคม ค.ศ. 2009 เสร็จอย่างเป็นทางการกับพื้นที่ก่อสร้างรวม 14,200 ตารางเมตร
ระหว่าง Expo Centre Expo จะเป็นห้องรับรองพิเศษฉลองห้องจัดเลี้ยงและ Forum Town Hall

หลังจากงานเสร็จสิ้น ที่จะเป็นศูนย์ประชุมระดับโลกของประชาชนนครเซี่ยงไฮ้, CPPCC และข้อเสนออื่น ๆ ของรัฐบาลที่ประชุมสุดยอดองค์การความร่วมมือเซี่ยงไฮ้การประชุมเอเปกจะจัดขึ้นที่นี่
# สไปรท์ (น้ำอัดลม)
สไปรท์  เป็นน้ำอัดลมใสกลิ่นมะนาว ปราศจากคาเฟอีน ผลิตโดยบริษัทโคคา-โคลา มีขายในมากกว่า 190 ประเทศและติดอันดับ 2 ของน้ำอัดลมทั่วโลก

เริ่มเป็นที่รู้จักในสหรัฐอเมริกาในปี ค.ศ. 1961 เพื่อตอบรับต่อกระแสความนิยมของเซเว่นอัพ ที่เริ่มมีมาตั้งแต่ปี ค.ศ. 1929 โดยสไปรท์มีรูปแบบกระป๋องสีหลักคือสีเงิน เขียวและน้ำเงิน หรือขวดสีเขียวโปร่งแสง และมีตราสัญลักษณ์สีเขียวและน้ำเงิน ต่อมาในปี ค.ศ. 1978 สไปรท์กลายเป็นผู้นำตลาดในหมวดหมู่น้ำโซดามะนาว สไปรท์ได้รับความนิยมในแคนาดามียอดขายตก 15 ล้านหน่วยต่อปี ในแคนาดา

สไปรท์เป็นที่นิยมในตลาดในคริสต์ทศวรรษ 1960 ถึง 1970 เมื่อพวกเขาทำโฆษณา ที่ต่อมามีอ้างถึงในหลายเพลง สไปรท์ยังคงนิยมในช่วงปลายคริสต์ทศวรรษ 1970 ถึงต้น 1980 เมื่อมีคำขวัญในโฆษณา และในปลายคริสต์ทศวรรษ 1980 ก็ได้รับความนิยมผ่านกลุ่มวัยรุ่น

ในช่วงคริสต์ทศวรรษ 1990 เริ่มมีปรากฏในโฆษณาทางโทรทัศน์และวิทยุ ในปี 2000 มีการออกแบบกระป๋องใหม่ มีผลิต 300 ล้านกระป๋องในยุโรป และตั้งแต่ปี 2005 บริษัทเปลี่ยนโลโก้ผลิตภัณฑ์และเปลี่ยนอีกครั้งในปี 2009 นิยมดื่มกันมากในอเมริกา สหรัฐอเมริกาเป็นประเทศที่กินน้ำตาลมากที่สุดในโลก ในปี 2020 ได้เปลี่ยนบรรจุภัณฑ์จากขวดสีเขียวเป็นขวดใส เพิ่อจะทำให้รีไซเคิลง่ายกว่าเดิมสไปรท์เปิดตัวขวดบรรจุภัณฑ์แบบใหม่ ใส ไม่มีสี นำไปรีไซเคิลง่ายกว่าขวดสีเขียวแบบเดิม
# ทะลุโลกหลุดจักรวาล
ทะลุโลกหลุดจักรวาล  เป็นภาพยนตร์อเมริกันแนวนวนิยายวิทยาศาสตร์ ในปี ค.ศ. 1998 นำแสดงโดยวิลเลียม เฮิร์ต, มีมี โรเจอส์, เฮเทอร์ แกรห์ม, แมตต์ เลอบลังก์, แจ็ก จอห์นสัน และลาซีย์ เชเบิร์ต ภาพยนตร์ถ่ายทำที่ลอนดอนและเชปเพอร์ตัน และผลิตโดยนิวไลน์ซินีมา เนื้อเรื่องดัดแปลงมาจากซีรีส์ทางโทรทัศน์ทางช่องซีบีเอสในปี 1965-1968 เรื่อง ตลุยจักรวาล ภาพยนตร์มีเนื้อเรื่องเกี่ยวกับภารกิจการเดินทางของครอบครัวโรบินสัน เพื่อสร้างไฮเปอร์เกตในดาวไร้ผู้คน ในระบบดาวใหม่ ที่จะเป็นถิ่นฐานของมนุษย์โลกในภายหน้า และจากการถูกจู่โจมในยานอวกาศทำให้ครอบครัวต้องหลงทางในอวกาศ

ทะลุโลกหลุดจักรวาล เป็นภาพยนตร์ใหม่เรื่องแรกที่เปิดตัวติดอันดับ 1 บนตารางบ็อกซ์ออฟฟิส หลังจากความสำเร็จอันยาวนานต่อเนื่องของภาพยนตร์ของเจมส์ แคเมรอนเรื่อง Titanic เสียงตอบรับของผู้ชมมีทั้งบวกและลบ และรายรับของภาพยนตร์ยังไม่เป็นที่น่าพอใจที่จะพิจารณาการสร้างภาคต่อ
# เฮเทอร์ แกรห์ม
เฮเทอร์ แกรห์มhttp://inogolo.com/query.php?qstr=Heather+Graham&search=Search+Names  เกิดเมื่อวันที่ 29 มกราคม ค.ศ. 1970 เป็นนักแสดงชาวอเมริกัน เป็นนางแบบแฟชัน เธอเป็นที่รู้จักในผลงานการแสดงในภาพยนตร์ของกัส แวน แซงต์ ในปี 1989 เรื่อง Drugstore Cowboy  และบทบาทสาวนักเล่นโรลเลอร์ในภาพยนตร์ในปี 1997 เรื่อง Boogie Nights กำกับโดยพอล โทมัส แอนเดอร์สัน เธอยังเป็นหนึ่งในทีมนักแสดงที่ได้รับการเสนอชื่อเข้าชิงรางวัลแซกอวอร์ดส ในสาขาการแสดงอันโดดเด่น ถึง 2 ครั้งจากการแสดงในเรื่อง Boogie Nights และ Bobby).